CELEX: 62010TN0511
Language: el
Date: 2010-10-22 00:00:00
Title: Υπόθεση T-511/10: Προσφυγή της 22ας Οκτωβρίου 2010 — Ευρωπαϊκή Δυναμική κατά Επιτροπής

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/29
            
         Προσφυγή της 22ας Οκτωβρίου 2010 — Ευρωπαϊκή Δυναμική κατά Επιτροπής
   (Υπόθεση T-511/10)
   ()
   2011/C 13/56
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Μ. Δερμιτζάκης, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της 12ης Αυγούστου 2010 της Γενικής Γραμματείας της Ευρωπαϊκής Επιτροπής (SG.E.3/FM/MIP/mbp/psi — Ares(2010) 508190 — 12/08/2010) περί απορρίψεως της αιτήσεως επανεξετάσεως, την οποία υπέβαλε η προσφεύγουσα με το από 31ης Δεκεμβρίου 2009 έγγραφό της, το οποίο καταχωρήθηκε στις 5 Ιανουαρίου 2010 (Ref. GESTDEM 2009/4890) και
            
         
               —
            
            
               να υποχρεώσει την καθής να καταβάλει τα δικαστικά και λοιπά έξοδα και δαπάνες στα οποία υποβλήθηκε η προσφεύγουσα σε σχέση με την προσφυγή της, ακόμη και αν η υπό κρίση προσφυγή απορριφθεί.
            
         
      Λόγοι ακυρώσεως και κύρια επιχειρήματα
   
   Με την παρούσα προσφυγή, η προσφεύγουσα ζητεί την ακύρωση της αποφάσεως της καθής της 12ης Αυγούστου 2010 (SG.E.3/FM/MIP/mbp/psi — Ares(2010) 508190 — 12/08/2010) περί απορρίψεως της αιτήσεως επανεξετάσεως, την οποία υπέβαλε η προσφεύγουσα με το από 31ης Δεκεμβρίου 2009 έγγραφό της που καταχωρήθηκε στις 5 Ιανουαρίου 2010 (Ref. GESTDEM 2009/4890), με την οποία αυτή ζήτησε, σύμφωνα με τον Κανονισμό (ΕΚ) 1049/2001 (1), την επανεξέταση των θέσεων, τις οποίες έλαβε η Υπηρεσία Εκδόσεων της Ευρωπαϊκής Ένωσης με το από 11ης Δεκεμβρίου 2009 έγγραφό της, κατόπιν της αρχικής αιτήσεως της προσφεύγουσας, με ημερομηνία 9 Οκτωβρίου 2009, σχετικά με την πρόσβαση σε όλες τις αιτήσεις καθορισμού τιμών που αφορούν όλα τα τμήματα των υπ' αρ. 6011, 6102, 6103, 6020, 6121, 6031 (εκτός του τμήματος 4) και 10030 συμβάσεων-πλαίσιο της Υπηρεσίας Εκδόσεων της Ευρωπαϊκής Ένωσης.
   Προς στήριξη των αιτημάτων της, η προσφεύγουσα ισχυρίζεται ότι η καθής δεν προέβη σε κατ’ ιδίαν εξέταση των αιτηθέντων εγγράφων. Επιπλέον, η προσφεύγουσα ισχυρίζεται ότι η δικαιολόγηση που προέβαλε η καθής σχετικά με την προστασία της οικονομικής πολιτικής της Ευρωπαϊκής Ένωσης, την προστασία των εμπορικών συμφερόντων και τους λόγους δημόσιας ασφάλειας, πρέπει να απορριφθεί ως πλήρως αβάσιμη.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου της 30ής Μαΐου 2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001 L 145, σ. 43).